
/ Radioloģijas centra nodaļas stacionārā “Gaiļezers” pārbūves Hipokrāta ielā 2, Rīga, 2. kārtas būvuzraudzība), ID Nr. RAKUS 2025/3K/ERAF_apspriede
Rīgā,	
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038, kuru saskaņā ar statūtiem pārstāv valdes priekšsēdētājs Normunds Staņēvičs, valdes loceklis Kaspars Plūme, valdes loceklis Haralds Plaudis un valdes loceklis Vadims Beļuns, turpmāk – Pasūtītājs, no vienas puses un, 
………, reģistrācijas Nr. ………, juridiskā adrese …………., kuru pārstāv …………., turpmāk Izpildītājs, 
abi kopā un katrs atsevišķi turpmāk – Puses vai Puse,
Pusēm ņemot vērā, ka Izpildītājs ir atzīts par uzvarētāju Pasūtītāja rīkotajā iepirkumā “Radioloģijas centra nodaļas stacionārā “Gaiļezers” pārbūves Hipokrāta ielā 2, Rīga, 2. kārtas būvuzraudzība”, ID Nr. RAKUS 2025/3K/ERAF_apspriede, turpmāk – Iepirkums;
noslēdz šādu līgumu, turpmāk Līgums:

1. Līguma priekšmets
1.1. Pasūtītājs pasūta un apmaksā, un Izpildītājs apņemas veikt būvdarbu būvuzraudzību, turpmāk – Pakalpojumi, saskaņā ar Tehnisko specifikāciju (Līguma 1. pielikums) un visu normatīvo aktu prasībām, kas uz to attiecas, kā arī ievērojot Pasūtītāja norādījumus visā būvniecības ieceres dokumentācijā paredzēto būvdarbu izpildes laikā līdz būvniecības ieceres dokumentācijā paredzēto būvdarbu izpildei un 1.5. apakšpunktā norādītajam termiņam. 
1.2. Pakalpojuma objekts – Radioloģijas centra nodaļas stacionārā “Gaiļezers” pārbūves Hipokrāta ielā 2, Rīga, 2. kārtas būvuzraudzība (turpmāk – Objekts).
1.3. Par pabeigto Pakalpojumu tiek sastādīts Pakalpojuma nodošanas – pieņemšanas akts, ko paraksta abas puses.
1.4. Kopējais maksimālais Līguma izpildes termiņš: astoņi mēneši pēc objekta nodošanas un pieņemšanas akta abu Pušu starpā parakstīšanas, bet ne vēlāk kā līdz 2026.gada 31. janvārim, tajā skaitā būvatļaujas par būvdarbu uzsākšanas nosacījumu izpildi, saņemšana, visu atzinumu saņemšana par būves gatavību ekspluatācijai, Rīgas domes Pilsētas attīstības departamenta atzīmes par veikto darbu pieņemšanu ekspluatācijā, un visu darbu pilnīga nodošana Pasūtītājam. Izbūvēto iekārtu ieregulēšana un iekārtu nodošana Pasūtītājam jāveic viena mēneša laikā pēc būvdarbu pabeigšanas un objekta ekspluatācijā nodošanas (bet ne vēlāk kā līdz 2026.gada 28.februārim).
1.5. Būvdarbu izpildes termiņš tiek noteikts saskaņā ar Būvniecības līgumu un tā pielikumu – darbu izpildes grafiku. Būvdarbu izpildes termiņā ietilpst būvdarbu uzsākšanas nosacījumu izpilde, būvdarbu process, visu atzinumu saņemšana par būves gatavību ekspluatācijai, Būvniecības valsts kontroles biroja atzinuma saņemšana par darbu pieņemšanu ekspluatācijā un objekta nodošana Pasūtītājam, kā laikā nodrošināms Pakalpojums.
1.6. Pakalpojumu izpilde turpinās līdz defektu novēršanas uzraudzības perioda beigām. Defektu novēršanas uzraudzības periods ir 12 (divpadsmit) mēneši no Objekta gala nodošanas – pieņemšanas akta parakstīšanas.

2. Līguma darbības laiks
2.1. Līgums stājas spēkā dienā, kad to paraksta Pušu pārstāvji un ir spēkā līdz tajā noteikto saistību pilnīgai izpildei.
2.2. Pakalpojuma izpilde sākas tuvākajā no termiņiem: pēc Līguma stāšanās spēkā (ja pirms tam ir noslēgts objekta būvdarbu līgums) vai pēc tam, kad Pasūtītājs noslēdzis objekta būvdarbu līgumu, par ko Pasūtītājs rakstiski informē Izpildītāju.
2.3. Plānotais Izpildītāja piesaistes termiņš būvdarbu būvuzraudzībā: no būvdarbu uzsākšanas līdz Objekta nodošanai ekspluatācijā. Objekta apsekošana un kontrole pēc būvdarbu pabeigšanas: 12 (divpadsmit) mēneši no Objekta gala nodošanas – pieņemšanas akta parakstīšanas (no Objekta nodošanas ekspluatācijā).
2.4. Abpusēji rakstiski vienojoties, Puses ir tiesīgas izbeigt Līgumu pirms termiņa.
2.5. Pasūtītājam ir tiesības vienpusēji priekšlaicīgi izbeigt Līguma darbību rakstiski paziņojot Izpildītājam un neatlīdzinot Izpildītājam tādējādi radušos zaudējumus, ja
2.5.1. Izpildītāja saimnieciskā darbība tiek pārtraukta;
2.5.2. Izpildītājs atkārtoti nepilda Līguma 1.pielikumā noteiktos pienākumus;
2.5.3. Izpildītājs sniedz Pakalpojumus neatbilstoši Tehniskajai specifikācijai vai Līguma noteikumiem.

3. Pakalpojumu pieņemšanas un nodošanas kārtība
3.1. Reizi mēnesī līdz katra nākamā mēneša 10. (desmitajam) datumam Izpildītājs sagatavo un iesniedz ikmēneša Pakalpojumu nodošanas – pieņemšanas aktu par būvuzraudzības pakalpojumu, ko paraksta abas Puses un saskaņo Līguma 13. punktā norādītais Pasūtītāja pārstāvis.
3.2. Pēc Pakalpojumu pabeigšanas un Akta par būves pieņemšanu ekspluatācijā reģistrēšanas BIS, Izpildītājs sagatavo un iesniedz Pasūtītājam gala Pakalpojumu nodošanas – pieņemšanas aktu, ko paraksta abas Puses un saskaņo Pasūtītāja pārstāvis.
3.3.  Ja Pasūtītājs 10 (desmit) darbdienu laikā no ikmēneša Pakalpojumu nodošanas – pieņemšanas akta un/vai Pa Pakalpojumu nodošanas – pieņemšanas akta saņemšanas izvirza argumentētus iebildumus vai pretenzijas, tad Pasūtītājs ir tiesīgs neparakstīt ikmēneša Pakalpojumu nodošanas – pieņemšanas aktu un/vai Pakalpojumu nodošanas - pieņemšanas aktu, un Izpildītājam nekavējoties ir jānovērš pieļautās kļūdas un neprecizitātes. 
4. Līgumcena, maksāšanas kārtība, saistību nodrošinājums
4.1. Par visu Pakalpojumu izpildīšanu un pabeigšanu Pasūtītājs apņemas samaksāt Izpildītājam atlīdzību EUR ………. (……. euro 0 centi), kas atbilst Izpildītāja piedāvājumam Iepirkumā saskaņā ar Finanšu piedāvājumu (2. pielikums), bez pievienotās vērtības nodokļa (PVN), turpmāk Līgumcena, tajā skaitā:
4.1.1. par būvniecības būvuzraudzības pakalpojumu līdz Objekta nodošanas – pieņemšanas akta parakstīšanai: 97 % apmērā no Finanšu piedāvājumā norādītās līgumcenas par būvuzraudzības pakalpojumu jeb EUR ………. (……. euro 0 centi);
4.1.2. par būvniecības būvuzraudzības pakalpojumu pēc Objekta nodošanas – pieņemšanas akta parakstīšanas (defektu periodā): 3 % apmērā no Finanšu piedāvājumā norādītās līgumcenas par būvuzraudzības pakalpojumu jeb EUR ………. (……. euro 0 centi) (pēdējos Pasūtītājs finansē no saviem finanšu līdzekļiem). 
4.2. PVN nav Līguma priekšmeta daļa, bet tiek maksāts atbilstoši maksāšanas laikā spēkā esošo normatīvo aktu prasībām.
4.3. Līgumcenā ir ietvertas pilnīgi visas izmaksas, kas var rasties Izpildītājam Līguma izpildes laikā.
4.4. Līguma 4.1. punktā noteiktā Līgumcena ir galīga, tā netiek mainīta, ja mainās kopējā būvdarbu vērtība vai pagarinās būvdarbu izpildes termiņš, izņemot un ievērojot šī Līguma 4.11.-4.14.apakšpunktos noteiktajos gadījumos.
4.5. Maksājumi Izpildītājam par būvuzraudzības pakalpojumu tiek veikti šādā kārtībā:
4.5.1. vienu reizi mēnesī 20 (divdesmit) darbdienu laikā pēc iepriekšējā mēneša ikmēneša būvuzraudzības pakalpojuma izpildes akta abpusējas parakstīšanas un Izpildītāja rēķina saņemšanas, maksājot Līguma 4.1.1. apakšpunktā noteikto būvuzraudzības pakalpojuma līgumcenas proporcionālo daļu atbilstoši Līguma 2.3. apakšpunktā noteiktajam būvuzraudzības izpildes mēnešu skaitam līdz kopējā summa sasniedz 80 % (astoņdesmit procentus) no būvuzraudzības līgumcenas;
4.5.2. 10 (desmit) darbdienu laikā pēc Līguma 3.2. punktā noteiktā Pakalpojumu nodošanas – pieņemšanas akta abpusējas parakstīšanas un Izpildītāja rēķina saņemšanas Pasūtītājs samaksā 20 % (divdesmit procentus) no Līguma 4.1.3. apakšpunktā noteiktās līgumcenas. 
4.5.3. reizi ceturksnī 12 mēnešu periodā tiek veikta samaksa 25% apmērā no Līguma 4.1.2. Līgumcenas 10 (desmit) darba dienu laikā Izpildītāja norādītajā kontā pēc tam, kad Pasūtītāja pārstāvis saņēmis un akceptējis šādus dokumentus: ceturkšņa apsekošanas nodošanas – pieņemšanas aktu, kuru apstiprinājuši Pušu pārstāvji, Izpildītāja iesniegtu rēķinu. 
4.6. Ja Līgumā noteiktie Pakalpojumi tiek pārtraukti no Izpildītāja neatkarīgu iemeslu dēļ, tad Puses sastāda Aktu par faktiski izpildītajiem Pakalpojumiem, fiksējot Izpildītāja izpildīto Pakalpojumu apjomu proporcionāli uz Līguma pārtraukšanas brīdi izpildīto būvuzņēmēja darbu apjomam. Pasūtītājs 30 (trīsdesmit) dienu laikā no nodošanas – pieņemšanas akta parakstīšanas un atbilstoša rēķina saņemšanas samaksā Izpildītājam par faktiski sniegtajiem Pakalpojumiem.
4.7. Par apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu, ko apliecina attiecīgais maksājuma uzdevums.
4.8. Ja būvdarbu kopējais apjoms tiek palielināts ne vairāk kā par 5 % (pieciem procentiem) no būvdarbu līgumā noteiktās līgumcenas un/vai būvdarbu kopējais ilgums tiek pagarināts ne vairāk kā par 60 (sešdesmit) dienām no sākotnēji noteiktā būvdarbu termiņa (Līguma 1.5. apakšpunktā noteiktā mēnešu skaita), attiecīgi tiek pagarināts Pakalpojumu izpildes termiņš un/vai palielinās Pakalpojumu apjoms, par to neparedzot papildu samaksu Izpildītājam. Pakalpojumu izpildes termiņa pagarinājums iepriekš paredzēta vai neparedzēta būvdarbu tehnoloģiskā pārtraukuma rezultātā netiek iekļauts šajā punktā minēto 60 (sešdesmit) dienu termiņā.
4.9. Ja Līgumā būvuzraudzības pakalpojumu izpilde tiek pārtraukta būvdarbu tehnoloģiskā pārtraukuma dēļ, uzsākot būvuzraudzības pakalpojumu izpildi pēc būvdarbu tehnoloģiskā pārtraukuma, tiek veikts ikmēneša būvuzraudzības pakalpojuma līgumcenas proporcionālās daļas pārrēķins atbilstoši aktuālajam būvdarbu laika grafikam, nemainīgu saglabājot Līguma 4.1.1. apakšpunktā noteikto līgumcenu un Līguma 4.6. apakšpunktā noteikto procentuālo dalījumu. Būvdarbu tehnoloģiskā pārtraukuma gadījumā būvuzraudzības pakalpojuma izpilde tiek pārtraukta, un Līguma saistību izpildes termiņš tiek pagarināts par tik dienām, cik dienas ilgs ir bijis tehnoloģiskais pārtraukums, nemainīgu saglabājot Līguma 1.4. apakšpunktā noteikto būvuzraudzības izpildes termiņu. 
4.10. Ja no Izpildītāja neatkarīgu iemeslu dēļ, izņemot Līguma 4.10. apakšpunktā minēto gadījumu, būvuzraudzības darbu uzraudzības izpilde ir jāveic ilgāk par Līguma 1.4. apakšpunktā noteikto termiņu, pamatojoties uz Publisko iepirkumu likuma 61. panta trešās daļas 1. punktu, tiek slēgta vienošanās par Līguma saistību izpildes termiņa pagarināšanu. Vienošanās līgumcena par papildu Pakalpojumu veikšanu tiek aprēķināta saskaņā ar Finanšu piedāvājumu, Līguma 4.1.1. apakšpunktā noteikto līgumcenu dalot ar Līguma 1.4. apakšpunktā noteikto Darbu izpildes mēnešu dienu skaitu un reizinot ar papildu Darbu izpildei nepieciešamo dienu skaitu, kas noteikts, ievērojot Līguma 4.1. apakšpunkta nosacījumus. Līguma 4.8. apakšpunktā noteiktais 60 (sešdesmit) dienu termiņa pagarinājums netiek summēts papildu izpildes termiņā un netiek iekļauts vienošanās līgumcenas aprēķinā.
4.11. Ja no Izpildītāja neatkarīgu iemeslu dēļ, būvdarbu kopējais apjoms – būvdarbu līguma līgumcena tiek palielināta par vairāk kā 5 % (pieciem procentiem) no būvdarbu līgumā sākotnēji noteiktās līgumcenas, pamatojoties uz Publisko iepirkumu likuma 61. panta trešās daļas 1. punktu, tiek slēgta vienošanās par Līgumā noteiktās līgumcenas palielināšanu. Vienošanās Pakalpojumu līgumcena tiek aprēķināta saskaņā ar Finanšu piedāvājumu Līguma 4.1. apakšpunktā noteikto, līgumcenu dalot ar būvdarbu līgumā sākotnēji noteikto līgumcenu un reizinot ar būvdarbu līgumcenas palielinājumu, kas pārsniedz 5 % (piecu procentu) palielinājuma vērtību.

5. Izpildītāja saistības
5.1. Izpildītāja tiesības un pienākumi būvniecības būvuzraudzībā (līdz Objekta nodošanas – pieņemšanas akta parakstīšanai): 
5.1.1. Izpildītājam ir pienākums veikt visus Ministru kabineta 2014. gada 19. augusta noteikumos Nr. 500 “Vispārīgie būvnoteikumi” noteiktos būvuzrauga pienākumus, tai skaitā un kā arī:
5.1.1.1. nodrošināt visa būvdarbu procesa uzraudzību kopumā un ikviena būvuzraudzības plānā noteiktā posma kontroli būvlaukumā, termiņos, kādi ir paredzēti būvuzraudzības plānā, kā arī nodrošināt, lai būvdarbi tiktu veikti atbilstoši būvprojektam, ar būvuzņēmēju noslēgtā projektēšanas un būvdarbu līguma noteikumiem un normatīvajiem aktiem;
5.1.1.2. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
5.1.1.3. pārbaudīt objektu, kā arī izbūvēto konstrukciju un inženiersistēmu atbilstību būvprojekta risinājumiem;
5.3.1.4.	izstrādāt Objekta būvuzraudzības plānu (paredzot tajā arī defektēšanas principus, materiālu saskaņošanas, izpildes saskaņošanas, kvalitātes pārbaudes principus un apjomus, u.c.), iesniegt to Pasūtītājam un saskaņot to Rīgas valstspilsētas Pilsētas attīstības departamentā (būvvaldē) 10 (desmit) darba dienu laikā no Līguma abpusējās parakstīšanas dienas;
5.1.1.4. pārbaudīt, vai pirms būvdarbu uzsākšanas ir veikti visi būvdarbu sagatavošanas darbi;
5.1.1.5. saskaņot ar būvuzņēmēju un Pasūtītāju organizatoriskos jautājumus, kas saistīti ar Objektā veicamajiem būvdarbiem. Saskaņot ar būvuzņēmēju un Pasūtītāju būvlaukuma nodošanas un ierīkošanas kārtību, mehānisko un elektrisko iekārtu piegādes grafiku, Būvuzņēmējam piederošās tehnikas ievešanu un izvešanu no būvlaukuma, kā arī saskaņot citus, ar būvdarbu veikšanu saistītos  organizatoriskos jautājumus, saskaņot darba veikšanas projektus;
5.1.1.6. nodrošināt nepārtrauktu būvdarbu uzraudzību, tas ir - Izpildītāja speciālistiem (atbilstoši objektā veicamajiem būvdarbiem) jāatrodas uz vietas Objektā ne tikai konkrēto darbu veikšanas laikā, bet arī saistošo darbu veikšanas laikā līdz to pilnīgai pabeigšanai, attiecīgi Atskaitē iekļaujot Objekta apmeklējumu datumus un objektā pavadīto laiku, pievienojot elektroniskā darba laika uzskaites sistēmas (EDLUS) izdrukas ar stundu patēriņu objektā visiem būvuzraudzībā piesaistītajiem sertificētajiem būvspeciālistiem, tai skaitā inženiersistēmu un citu jomu būvuzraugiem. Ņemot vērā Stacionāra darba specifiku, būvdarbi iespējami ārpus Darba likumā noteiktā darba laika, tajā skaitā brīvdienās;
5.1.1.7. vismaz vienu reizi nedēļā organizēt būvsapulces, lai izskatītu un risinātu būvdarbu organizatoriskos jautājumus. Būvsapulces dienas kārtību, sapulces dalībniekus un pieņemtos lēmumus jāfiksē protokolā un tie ir obligāti izpildāmi visām iesaistītajām pusēm, ja vien tie nav pretrunā ar Līgumu;
5.1.1.8. Pirmo būvsapulci organizē Pasūtītājs ne vēlāk kā piecu darba dienu laikā pēc projektēšanas un būvdarbu Līguma noslēgšanas. Kārtējās būvsapulces norises laiks tiek noteikts būvsapulces protokolā. Būvsapulces protokolu Izpildītājs izsniedz Pasūtītājam un būvuzņēmējam ne vēlāk kā nākamajā darba dienā pēc būvsapulces;
5.1.1.9. uzraudzīt, lai būvuzņēmējs ievēro būvsapulcēs un ar būvuzņēmēju noslēgtajā projektēšanas un būvdarbu līgumā noteiktos būvdarbu izpildes termiņus. Būvdarbu izpildes termiņu nokavējuma gadījumā nekavējoties rakstiski informēt Pasūtītāju;
5.1.1.10. nekavējoties rakstiski informēt Pasūtītāju, ja būvdarbi tiek veikti nekvalitatīvi, vai ja tiek konstatētas patvaļīgas atkāpes no apliecinājuma kartes vai ar būvuzņēmēju noslēgtā projektēšanas un būvdarbu līguma, vai ja netiek ievērotas Latvijas būvnormatīvu, būvniecību, ugunsdrošības vai darba aizsardzības normatīvo aktu prasības. Šādā gadījumā Izpildītājs, iepriekš saskaņojot ar Pasūtītāju, iesniedz būvuzņēmējam rakstisku pieprasījumu pārtraukt būvdarbus līdz konstatēto trūkumu/pārkāpumu novēršanai;
5.1.1.11. pārliecināties un regulāri uzraudzīt, lai būvuzņēmējs ievēro normatīvajos aktos noteiktās drošības un darba aizsardzības prasības;
5.1.1.12. informēt Pasūtītāju par visiem apstākļiem, kas var negatīvi ietekmēt sekmīgu būvdarbu veikšanu vai Objekta ekspluatāciju;
5.1.1.13. bez iepriekšējas rakstiskas Pasūtītāja piekrišanas nepieņemt lēmumus, kas ir saistīti ar noteikto būvdarbu apjomu grozīšanu vai ar būvdarbu izmaksu palielināšanu;
5.1.1.14. nekavējoties, bet ne vēlāk kā 24 (divdesmit četru) stundu laikā no uzaicinājuma nosūtīšanas brīža, ierasties Objektā pēc Pasūtītāja, autoruzrauga vai citas būvdarbus uzraugošās amatpersonas pirmā uzaicinājuma;
5.1.1.15. piedalīties nozīmīgo konstrukciju pieņemšanā, kā arī izvērtēt būvuzņēmēja iesniegto izpilddokumentāciju, materiālu un iekārtu atbilstību apliecinošos dokumentus un citus saistītos dokumentus (sertifikāti, tehniskās pases, ražotāja standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.), būvizstrādājumus (izņemot palīgmateriālus) saskaņot pirms tiek veikta to pasūtīšana no būvdarbu veicēja puses;
5.1.1.16. izvērtēt būvuzņēmēja sagatavoto ikmēneša būvdarbu izpildes aktu par iepriekšējā mēnesī faktiski izpildītajiem būvdarbiem, piecu darba dienu laikā no tā saņemšanas un parakstīt to vai minētajā termiņā sniegt rakstisku motivētu atteikumu. Atteikuma gadījumā Izpildītājs par to informē Pasūtītāju, iesniedzot atteikuma kopiju;
5.1.1.17. piedalīties Objekta pieņemšanā ekspluatācijā atbilstoši Tehniskajā piedāvājumā norādītajām Tehniskajā specifikācijas prasībām;
5.1.1.18. pēc Objekta pieņemšanas ekspluatācijā, nodot Pasūtītājam visu ar Objektu saistīto dokumentāciju;
5.1.1.19. nodrošināt, ka Līguma izpildē piedalās kvalificēts un pieredzējis personāls;
5.1.1.20. nekavējoties nomainīt Pakalpojuma izpildē iesaistīto būvuzraugu/būvspeciālistu, ja to rakstiski pieprasa Pasūtītājs un pamato ar kādu no šādiem iemesliem:
5.1.1.20.1. Līguma noteikumiem neatbilstošu vai paviršu pienākumu pildīšanu vai pienākumu nepildīšanu;
5.1.1.20.2. atkārtotu tādu darbību veikšanu, kas kaitē darba drošībai, veselībai vai vides aizsardzībai.
5.1.1.21. pēc Pasūtītāja pieprasījuma piedalīties citu būvniecības procesa dalībnieku organizētājās sapulcēs;
5.1.1.22. pieņemt tikai ar būvuzņēmēju noslēgtajam projektēšanas un būvdarbu līgumam, Līgumam un normatīvajiem aktiem atbilstoši veiktus būvdarbus;
5.1.1.23. Pakalpojuma izpildē patstāvīgi nodrošināt normatīvajos aktos noteiktajā kārtībā sertificētus mērinstrumentus, kas nepieciešami Pakalpojumu ietvaros veicamo pārbaužu par būvdarbu kvalitāti, drošumu un atbilstību būvprojektam un ar būvuzņēmēju noslēgtajā projektēšanas un būvdarbu līgumā noteiktajam, pilnvērtīgai izpildei;
5.1.1.24. sniegt Pasūtītājam priekšlikumus, konsultācijas un atzinumus, t.sk., bet ne tikai par konkrētiem būvuzņēmēja veiktajiem būvdarbiem Objektā un/vai būvprojekta detalizācijas risinājumiem;
5.1.1.25. izpildīt Pasūtītāja norādījumus un ieteikumus ar nosacījumu, ka tie nav pretrunā ar būvprojektu un Latvijas Republikas normatīvajiem aktiem;
5.1.1.26. veikt citus pienākumus saskaņā ar Tehnisko specifikāciju, Tehnisko piedāvājumu un/vai atsevišķiem Pasūtītāja uzdevumiem, Pasūtītāja nosūtītajā uzdevumā norādītajā termiņā;
5.1.1.27. Pēc objekta būvdarbu pabeigšanas, bet pirms objekta nodošanas ekspluatācijā un pieņemšanas -  nodošanas akta parakstīšanas, apsekot būvi un iesniegt Pasūtītājam atzinumu par:
5.1.1.27.1. būvdarbu atbilstību vai neatbilstību starp Pasūtītāju un būvuzņēmēju pielīgtajai “Tehniskai specifikācijai/darba uzdevumam” (Būvdarbu līguma pielikums);
5.1.1.27.2. iespējamo defektu un nepilnību uzskaitījumu, par to sastādot attiecīgu aktu, kā arī veikt nepilnību un defektu iemeslu un cēloņu noskaidrošanu, to novēršanas plāna un termiņu pieprasīšanu, nepilnību un defektu novēršanu no būvuzņēmēja puses līdz nodošanai ekspluatācijai..
5.1.2. Izpildītājam ir visas Ministru kabineta 2014. gada 19. augusta noteikumos Nr. 500 “Vispārīgie būvnoteikumi” noteiktās būvuzrauga tiesības, tikai skaitā un kā arī:
5.1.2.1. tiesības saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā, un ir nepieciešama Izpildītāja Līgumā noteikto saistību izpildei;
5.1.2.2. tiesības nepieļaut būvdarbu uzsākšanu Objektā, ja nav veikti būvdarbu sagatavošanas darbi;
5.1.2.3. tiesības pieprasīt no būvuzņēmēja ar būvdarbiem saistītos dokumentus, lai rastu precīzu pārskatu un kontrolētu būvdarbu gaitu Objektā;
5.1.2.4. rakstveidā saskaņojot ar Pasūtītāju, tiesības apturēt būvdarbus Objektā, ja tiek konstatēti normatīvo aktu, būvprojektu un/vai ar būvuzņēmēju noslēgtā projektēšanas un būvdarbu līguma pārkāpumi vai patvaļīgas atkāpes no tiem;
5.1.2.5. rakstveidā saskaņojot ar Pasūtītāju, tiesības pieprasīt segto darbu atsegšanu, ja rodas šaubas par kāda būvdarba izpildes kvalitāti un/vai atbilstību būvprojektam;
5.1.3. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas būvuzraugam ir noteikta saskaņā ar normatīvajiem aktiem;
5.1.4. Izpildītājam nav tiesības bez iepriekšējas saskaņošanas ar Pasūtītāju pieņemt lēmumus, sniegt būvuzņēmējam tādus norādījumus un veikt darbības, kas saistītas ar būvprojektā noteikto būvdarbu apjomu izmaiņām vai būvdarbu izpildes termiņa pagarinājumu, vai kas varētu palielināt būvdarbu izmaksas vai citādi negatīvi ietekmēt Pasūtītāja intereses.
5.1.5. nekavējoties nomainīt Objekta būvuzraudzības izpildē iesaistītu speciālistu, ja to rakstiski pieprasa Pasūtītājs un pamato to ar kādu no šādiem iemesliem:
5.1.5.1. Līgumā noteikto saistību vai pienākumu nepildīšanu;
5.1.5.2. atkārtotu tādu darbību veikšanu, kas kaitē darba drošībai, veselībai vai vides aizsardzībai;
5.1.5.3. tiek pārkāptas regulējošās tiesību normas.
5.1.6. Izpildītājam jāveic arī citi pienākumi saskaņā ar Tehnisko specifikāciju (Līguma 1.pielikums);
5.1.7. Ievērojot to, ka pilnīgas vai daļējas Līgumcenas samaksai Pasūtītājs izmantos ANM piešķirtos naudas līdzekļus un atbilstoši ANM naudas līdzekļu piešķiršanu reglamentējošajiem tiesību aktiem, Pakalpojumi ir pilnībā jāpabeidz termiņā un, ka Pasūtītājs, noslēdzot šo Līgumu, ir paļāvies, ka sākotnēji noteiktais Gala Termiņš atbilst Pakalpojumu pilnīgas pabeigšanas termiņam, lai ievērotu ANM naudas līdzekļu piešķiršanu reglamentējošos tiesību aktus, kā arī ievērojot, ka Pasūtītājs var nesaņemt ANM piešķirtos naudas līdzekļus pilnībā vai daļēji un Pasūtītājam var tikt piemērota saņemamo vai saņemto naudas līdzekļu korekcija, ja Izpildītājs nepilda vai neizpilda šī Līguma saistības, Puses, noslēdzot šo Līgumu, ir vienojušās, ka, ja Izpildītāja (tajā skaitā, tā piegādātāju, apakšuzņēmēju, darbinieku) darbību vai bezdarbības rezultātā Pasūtītājs nesaņems ANM finansējumu pilnībā vai Pasūtītājam tiek piemērota saņemamo vai saņemto naudas līdzekļu korekcija, šāda ANM naudas līdzekļu nesaņemšana, saņemšana samazinātā apmērā vai prasījums to atmaksāt, būs Pasūtītāja tiešie zaudējumi, kas tam radušies Izpildītāja vainas dēļ, un Izpildītājam būs pienākums tos pilnībā atlīdzināt Pasūtītājam. Analoģiski nosacījumi, proti, ja Izpildītāja (tajā skaitā, tā piegādātāju, apakšuzņēmēju, darbinieku) darbību vai bezdarbības rezultātā Pasūtītājs nesaņems ERAF finansējumu pilnībā vai Pasūtītājam tiek piemērota saņemamo vai saņemto naudas līdzekļu korekcija, šāda ERAF naudas līdzekļu nesaņemšana, saņemšana samazinātā apmērā vai prasījums to atmaksāt, būs Pasūtītāja tiešie zaudējumi, kas tam radušies Izpildītāja vainas dēļ, un Izpildītājam būs pienākums tos pilnībā atlīdzināt Pasūtītājam.
5.2.  Izpildītāja pienākumi un tiesības būvniecības būvuzraudzībā pēc Objekta nodošanas – pieņemšanas akta parakstīšanas (defektu periodā):
5.2.1. jāierodas Objektā vienu reizi ceturksnī, jāapseko Objekts un jāsastāda atklāto defektu akts (ar defektiem saprotot būvdarbu līgumā pielīgto, kā arī jebkuru tehnoloģisku kvalitātes trūkumu), veic fotofiksāciju;
5.2.2. uzrauga defektu novēršanu un sagatavo atskaiti/apliecinājumu defektu novēršanai;
5.2.3. ārkārtas situāciju gadījumā jāierodas Objektā nekavējoties pēc Pasūtītāja rakstiska vai mutiska pieprasījuma. 

6. Pasūtītāja saistības
6.1.  Pasūtītājam ir pienākums samaksāt Izpildītājam par sniegtajiem Pakalpojumiem Līguma 4. punktā noteiktajā kārtībā.
6.2. Pasūtītājam ir pienākums, saņemot Izpildītāja rakstisku pieprasījumu, sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju.
6.3. Izpildītāja iesniegtos dokumentus, tajā skaitā rakstveida lūgumus, Pasūtītājs izskata piecu darba dienu laikā no to saņemšanas dienas. 
6.4. Pasūtītājs ir tiesīgs apturēt Pakalpojumu sniegšanu, ja Izpildītājs neievēro Līgumā noteiktās prasības.
6.5. Pasūtītājs izziņo un sasauc ražošanas apspriedes, kurās jāpiedalās Izpildītāja būvuzraugam.
6.6. Pasūtītājs ir tiesīgs pie izpildīto Pakalpojumu pieņemšanas pēc saviem ieskaitiem veikt izpildīto saistību pārbaudi, lai pārliecinātos par atbilstību tehniskajam projektam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt izpildītos Pakalpojumus, ja tie ir izpildīti nekvalitatīvi vai nepilnīgi, ja tie neatbilst Līguma vai normatīvo aktu noteikumiem, vai ja iztrūkst kāds no nepieciešamajiem dokumentiem. Šādā gadījumā Pasūtītājs rakstiski paziņo Izpildītājam par atteikumu pieņemt Pakalpojumus.
6.7. Pasūtītājs ir tiesīgs jebkurā laikā pārbaudīt Izpildītāja veikto Pakalpojumu un izteikt saistošus norādījumus Pakalpojuma izpildes gaitā Latvijas Republikā spēkā esošo normatīvo aktu ietvaros.
6.8. Pasūtītājam ir tiesības vienpusēji aprēķināt un ieturēt līgumsodu no Izpildītājam pienākošās maksas par Pakalpojumiem.

7. Līgumsodi
7.1.	Ja Izpildītājs nepilda 5.1. un 5.2. apakšpunktu noteikumus, Pasūtītājam ir tiesības piemērot Izpildītājam līgumsodu 0,1% (nulle komats, viens, procents) apmērā no Līgumcenas par katru pārkāpumu, bet ne vairāk kā 10% no Līgumcenas.
7.2.	Ja Pasūtītājs kavē samaksu par sniegtajiem Pakalpojumiem, Izpildītājam ir tiesības piemērot līgumsodu 0,1% (nulle, komats, viens procents) apmērā no nesamaksātās summas par katru samaksas kavējuma dienu.
7.3.	Ja Pasūtītājs vienpusēji priekšlaicīgi izbeidz Līguma darbību Līguma 2.5. punktā noteiktajos gadījumos, Pasūtītājam ir tiesības piemērot līgumsodu līdz 10 % (desmit procenti) apmērā no Līgumcenas.
7.4.	Līgumsodu summa katrai Pusei nedrīkst pārsniegt 10% no Līgumcenas.

8. Strīdu izskatīšana
8.1. Jebkurš strīds, domstarpība vai prasība, kas izriet no šī Līguma, kas skar tā pārkāpšanu, izbeigšanu vai spēkā neesamību, tiks risināta sarunu ceļā, bet, ja Puses nevar vienoties, tad strīdi tiek nodoti izšķiršanai LR tiesā normatīvajos aktos noteiktajā kārtībā.

9. [bookmark: _Toc429396241]Līguma izpildē iesaistītais personāls, apakšuzņēmēji un to nomaiņa
9.1. Ne vēlāk kā 5 (piecas) darba dienas pirms Pakalpojuma sākšanas Izpildītājs iesniedz Pasūtītājam Pakalpojuma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma veikšanā. Pakalpojuma veikšanai Izpildītājs iesaista savā piedāvājumā norādīto personālu. Izpildītājs ir atbildīgs par iesaistītā personāla un apakšuzņēmēju veiktā darba atbilstību šī līguma prasībām.
9.2. Ja Izpildītājs vēlas veikt Pakalpojumā iesaistīta speciālista aizvietošanu uz laiku vai nomaiņu, tad Izpildītājam ne vēlāk kā 7 (septiņas) dienas pirms plānotās speciālista aizvietošanas vai nomaiņas jāiesniedz Pasūtītājam adresētu rakstveida iesniegumu. Iesniegumam jāpievieno piedāvātā speciālista kvalifikāciju apliecinoša informācija un dokumenti. Pasūtītājs piekrīt speciālista aizvietošanai uz laiku vai nomaiņai, ja piedāvātā speciālista kvalifikācija atbilst iepirkuma nolikumā noteiktajām speciālista kvalifikācijas prasībām, ja attiecināms.
9.3. Ja Pasūtītājs pieprasa Pakalpojumā iesaistīta speciālista nomaiņu, pamatojoties uz līguma 5.1.9.punktu, tad Izpildītājam pēc nomaiņas pieprasījuma saņemšanas 7 (septiņu) dienu laikā jāiesniedz Pasūtītājam iepriekšējā punktā minētie dokumenti. 
9.4. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Pakalpojuma daļas vērtība ir vismaz 10 000,00 euro bez PVN no kopējās iepirkuma līguma vērtības vai lielāka, vai jauna apakšuzņēmēja iesaistīšanu, kura veicamā Pakalpojuma daļa plānota vismaz 10 000,00 euro bez PVN vai lielāka, tad Izpildītājam jāiesniedz Pasūtītājam adresēts rakstveida iesniegums Pasūtītājam norādot ziņas par apakšuzņēmēju un tam nododamo Pakalpojuma daļu – darbu nosaukumus un izpildāmā darba apjomu naudas izteiksmē, un jāsaņem rakstveida piekrišana. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas Publisko iepirkumu likuma 42.panta otrajā daļā minētie pretendentu izslēgšanas nosacījumi tādā apjomā, kāds pēc būtības ir attiecināms.
9.5. Apakšuzņēmējus, uz kuru iespējām Iepirkuma procedūrā Izpildītājs balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, drīkst nomainīt tikai tad, ja piedāvātajam apakšuzņēmējam ir iepirkuma nolikumā noteiktajām prasībām atbilstoša kvalifikācija, un uz piedāvāto apakšuzņēmēju neattiecas Publisko iepirkumu likuma 42.panta otrajā daļā minētie pretendentu izslēgšanas nosacījumi. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus tādā apjomā, kāds pēc būtības ir attiecināms. Publisko iepirkumu likuma 42.panta ceturtās daļas 2., 3., 4. punktos  minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam. Par maiņas ierosinājumu Izpildītājam jāiesniedz Pasūtītājam adresēts rakstveida iesniegums, norādot ziņas par apakšuzņēmēju, tam nododamo Uzraudzības daļu - darbu nosaukumus un izpildāmā darba apjomu naudas izteiksmē. Iesniegumam jāpievieno visi dokumenti, kas pierāda piedāvātā apakšuzņēmēja kvalifikācijas atbilstību šajā punktā minētajām prasībām. 
9.6. Pasūtītājs saskaņā ar Publisko iepirkumu likuma 62.panta trešās daļas 1. un 4.punktos noteikto nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 
9.6.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
9.6.2. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.7.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem saskaņā ar Publisko iepirkumu likuma 62.panta ceturtajā daļā noteikto.
9.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta nosacījumiem. 
9.9.  Izpildītāja piesaistītajiem apakšuzņēmējiem tiem uzticēto darbu apjomu nav tiesības nodot citiem apakšuzņēmējiem, ja vien Pasūtītājs tam iepriekš nav rakstveidā piekritis. Izpildītājs ir atbildīgs par šī nosacījuma izpildi.
9.10.  Kad Izpildītājs darbu veikšanai piesaista apakšuzņēmēju, tad vienīgi Izpildītājs ir pilnībā atbildīgs Pasūtītājam par apakšuzņēmēja veiktajiem darbiem, tāpat kā par paša Izpildītāja veiktajiem darbiem. Jebkāda Pasūtītāja izteikta piekrišana apakšuzņēmēja piesaistei neatbrīvo Izpildītāju no atbildības par apakšuzņēmēja veiktās darbu daļas atbilstību Līguma noteikumiem. Izpildītājs ir atbildīgs par visu savu saistību izpildi pret visiem apakšuzņēmējiem, tajā skaitā, samaksas veikšanu, un Pasūtītājs neuzņemas nekādu atbildību pret apakšuzņēmējiem. Izpildītājam ir pēc pirmā pieprasījuma jāatlīdzina Pasūtītājam visi izdevumi, kas Pasūtītājam radušies, risinot jautājumus par apakšuzņēmēju pretenzijām. 
9.11.  Pakalpojumu izpildes laikā Pasūtītājam ir tiesības pamatoti pieprasīt nomainīt apakšuzņēmēju (jebkurā apakšuzņēmēju pakāpē) gadījumā, ja apakšuzņēmējs Pakalpojumus veic nekvalitatīvi, neievēro normatīvos aktus vai Līguma noteikumus. Izpildītājam ir pienākums nodrošināt Pasūtītāja prasību izpildi par apakšuzņēmēja nomaiņu nekavējoši, tajā skaitā, ja Pasūtītājs ir pieprasījis, nekavējoties liedzot attiecīgā apakšuzņēmēja darbiniekam un citām tā pilnvarotām personām turpināt veikt Pakalpojumus un atrasties Būvlaukumā.

10. Nepārvarama vara
10.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
10.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
10.3. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.
10.4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši 10.2.punktam.
10.5. Par nepārvaramas varas apstākli nav uzskatāms:
10.5.1. Izpildītāja darbinieku un Līguma izpildē Izpildītāja citu iesaistīto personu (t.sk., apakšuzņēmēju) saistību neizpilde, nesavlaicīga vai nepienācīga izpilde;
10.5.2. apstāklis, ja Izpildītājam vai tā nodarbinātiem būvspeciālistiem vairs nav spēkā esoši sertifikāti vai patstāvīgās prakses tiesības Līgumā paredzēto saistību izpildei.

11. Līguma grozīšana vai izbeigšana
11.1. Līguma grozījumi ir pieļaujami, ja tie nemaina Līguma vispārējo raksturu un atbilst Publisko iepirkumu likuma 61. panta noteikumiem.
11.2. Būtiski Līguma nosacījumu grozījumi ir pieļaujami, ja:
11.2.1. Pasūtītājam ir nepieciešami papildu pakalpojumi, kas nebija iekļauti sākotnējā iepirkumā, un izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādātajiem pakalpojumiem, vai izpildītāja maiņa radītu ievērojamas grūtības;
11.2.2. Līguma grozījumi, tai skaitā, līguma termiņa pagarināšana, ir nepieciešama tādu iemeslu dēļ, kurus Pasūtītājs iepriekš nevarēja paredzēt;
11.2.3. konkursā izraudzīto pretendentu aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai konkursa dokumentos noteiktajām kvalifikācijas prasībām, un uz to neattiecas Publisko iepirkuma likuma 42.panta otrajā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai konkursa dokumentos.
11.3. Pasūtītājam ir tiesības vienpusēji izbeigt Līgumu, neatlīdzinot tādējādi radušos zaudējumus, par to rakstiski paziņojot Izpildītājam 10 (desmit) dienas iepriekš, ja:
11.3.1. Izpildītājam ir uzsākts maksātnespējas process vai tā darbība tiek izbeigta vai pārtraukta;
11.3.2. Izpildītājs veic Pakalpojumus neatbilstoši Līguma noteikumiem;
11.3.3. Publisko iepirkumu likuma 64. panta pirmajā daļā noteiktajos gadījumos;
11.3.4. ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.4. Abpusēji rakstiski vienojoties, Puses ir tiesīgas izbeigt Līgumu pirms termiņa.
11.5. Līguma izbeigšanas gadījumā katrai Pusei ir jāatlīdzina par izpildīto, un Līgumā noteiktajā kārtībā pieņemtajiem sniegtajiem Pakalpojumiem.

12. Datu aizsardzība
12.1. Līguma ietvaros Pasūtītājs kā pārzinis  Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) izpratnē uztic Izpildītājam kā personas datu apstrādātājam fizisko personu datu (turpmāk – personas dati) apstrādi, kas nepieciešama no Līguma izrietošo saistību pienācīgai izpildei un saistīta ar Pakalpojumu izpildi (turpmāk – personas datu apstrādes mērķis).
12.2. Izpildītājam ir tiesības izmantot saņemtos personas datus tikai personas datu apstrādes mērķa sasniegšanai tam nepieciešamā apjomā un personas datu pareizības pārbaudei, kā arī datu atjaunošanai un/vai labošanai, ja konstatēta personas datu neatbilstība.
12.3. Izpildītājam nav tiesību pārveidot personas datus, ja vien šādu uzdevumu nav devis Pasūtītājs vai tā pilnvarota persona. Ikvienai šādai personas datu pārveidei ir jābūt Izpildītāja fiksētai, norādot pārveides pamatojumu.
12.4. Izpildītājs nedrīkst saņemto informāciju patvaļīgi pārveidot, publicēt, piedalīties tās nodošanā vai pārdošanā un reproducēt kopumā vai daļēji. Izpildītājam aizliegts iegūtos personas datus izmantot privātiem, komerciāliem un reklāmas nolūkiem.
12.5.  Izpildītājam ir šādi pienākumi:
12.5.1. nodrošināt tehniskās un organizatoriskās prasības fizisko personu datu apstrādē atbilstoši Vispārīgā datu aizsardzības regulas prasībām;
12.5.2. apstrādāt, tajā skaitā izmantot un kārtot personas datus, tikai atbilstoši Līgumā noteiktajam personas datu apstrādes mērķim un personas datu aizsardzības jomu reglamentējošo normatīvo aktu prasībām;
12.5.3. nodrošināt, ka Izpildītāja darbinieki, kuri ir iesaistīti personas datu apstrādē, ir iepazīstināti ar Pasūtītāja un Līguma prasībām personas datu apstrādē un ir apņēmušies ievērot normatīvo aktu prasības personas datu aizsardzības jomā, pildot amata pienākumus un arī pēc darba tiesisko attiecību izbeigšanas;
12.5.4. nodrošināt, ka personas, kuras ir pilnvarotas apstrādāt personas datus, ir apņēmušās rakstiski ievērot konfidencialitāti vai tām ir noteikts attiecīgs pienākums ievērot konfidencialitāti;
12.5.5. rakstiski informēt  un saņemt rakstisku atļauju no Pasūtītāja par cita personas datu apstrādātāja piesaistīšanu vai aizstāšanu;  
12.5.6. ja Izpildītājs personas datu apstrādē Līgumā noteiktajā kārtībā piesaista citu apakšuzņēmēju (datu apstrādātāju) konkrētu personas datu apstrādes darbību veikšanai Pasūtītāja vārdā, apakšuzņēmējam tiek noteikti tie paši personas datu aizsardzības pienākumi, kas noteikti Līgumā Izpildītājam, jo īpaši garantējot, ka tiks īstenoti tehniskie un organizatoriskie pasākumi tādā veidā, lai personas datu apstrādē tiktu ievērotas normatīvajos aktos noteiktās prasības. Ja Izpildītāja piesaistītais apakšuzņēmējs nepilda savus personas datu aizsardzības pienākumus, Izpildītājs paliek pilnībā atbildīgs Pasūtītājam par šā apakšuzņēmēja pienākumu izpildi;
12.5.7. darīt pieejamu visu informāciju, kas nepieciešama, lai apliecinātu, ka tiek pildītas normatīvajos aktos paredzētās prasības, un lai ļautu Pasūtītājam veikt revīzijas un pārbaudes par veiktajām personas datu apstrādēm;
12.5.8. nodrošināt, lai personas datiem un to aizsardzībā izmantojamiem tehniskiem resursiem piekļūtu tikai tam pilnvaroti Izpildītāja darbinieki;
12.5.9. izsniegt personas datus trešajām personām tikai normatīvajos aktos noteiktajos gadījumos, iepriekš identificējot informācijas pieprasītāju un izvērtējot informācijas pieprasījuma tiesisko pamatu, izsniegšanu saskaņojot ar Pasūtītāju;
12.5.10. neuzglabāt iegūtos personas datus ilgāk, kā tas nepieciešams Līgumā noteiktajam mērķim;
12.5.11. nekavējoties (ne vēlāk kā 2 (divu) stundu laikā) tiklīdz Izpildītājam kļuvis zināms personas datu aizsardzības pārkāpums, bez nepamatotas kavēšanās ziņot par to Pasūtītājam, ziņojumā iekļaujot šādu informāciju:
12.5.11.1. datumu un laiku, kad noticis (konstatēts) pārkāpums;
12.5.11.2. pārkāpuma aprakstu, tostarp, ja iespējams, attiecīgo personas datu subjektu kategorijas un aptuveno skaitu un attiecīgo personas datu ierakstu kategorijas un aptuveno skaitu, iespējamās sekas;
12.5.11.3. pasākumus, kas veikti pārkāpuma pārvaldīšanai (identificēšanai, novērtēšanai, samazināšanai, kontrolēšanai);
12.5.11.4. atbildīgās personas kontaktinformācija, kurai ziņots par pārkāpumu;
12.5.12. Līguma 12.5.11. punktā noteiktajā gadījumā saglabāt pierādījumus; 
12.5.13. pēc Pasūtītāja pieprasījuma sniegt nepieciešamo informāciju un palīdzību ar atbilstošiem tehniskiem un organizatoriskiem pasākumiem, lai Pasūtītājs varētu izpildīt savu pienākumu, atbildot uz personas datu subjektu pieprasījumiem un personas datu subjekta tiesību īstenošanu;
12.6. Puses vienojas, ka, izbeidzot Pakalpojumus, Izpildītājs, ja vien ārējos normatīvajos aktos nav noteikta cita kārtība:
12.6.1. nodod atpakaļ Pasūtītājam visus saņemtos personas datus par pakalpojuma saņēmējiem un to kopijas vai iznīcina visus personas datus;
12.6.2. 5 (piecu) darba dienu laikā pēc Līguma saistību pilnīgas izpildes izdzēš visus personas datus;
12.6.3. rakstiski apliecina Pasūtītājam, ka Līguma 12.6.1. un 12.6.2. punktā noteiktie pienākumi ir izpildīti.

13. Noslēguma noteikumi
13.1. Izpildītājs apņemas ne vēlāk kā 10 (desmit) darba dienu laikā pēc Līguma spēkā stāšanās un pirms Pakalpojuma sniegšanas uzsākšanas iesniegt Pasūtītājam Izpildītāja un tā Līguma izpildē iesaistīto būvspeciālistu profesionālās civiltiesiskās atbildības apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, kas apliecina šādu apdrošināšanas līgumu spēkā esamību un to uzturēšanu spēkā visā šā Līguma darbības laikā un būvdarbu garantijas laikā:
13.1.1. Izpildītāja profesionālās civiltiesiskās atbildības apdrošināšanu konkrētā Objektā ar kopējo atbildības limitu un atbildības limitu par katru gadījumu ne mazāku kā 100% no līgumcenas par būvuzraudzības pakalpojumu veikšanu un pašrisku ne lielāku kā 500,00 EUR, un
13.1.2. Izpildītāja būvspeciālistu profesionālās civiltiesiskās atbildības apdrošināšanu konkrētā Objektā ar atbildības limitu 100% no līgumcenas par būvuzraudzības pakalpojumu veikšanu un pašrisku ne lielāku kā 500,00 EUR atbilstoši normatīvo aktu prasībām.
13.2. Puses ir tiesīgas grozīt un papildināt Līguma noteikumus, par to sastādot rakstisku vienošanos pie Līguma. 
13.3. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas. Līguma grozījumi pieļaujami tikai Publisko iepirkumu likuma 61. pantā noteiktajos gadījumos un kārtībā.
13.4. Gadījumā, ja Līguma darbības laikā notiks Pasūtītāja vai Izpildītāja reorganizācija Latvijas Republikas Komerclikuma izpratnē, tā tiesības un pienākumus realizēs tiesību un saistību pārņēmējs.
13.5. Pušu kontaktpersonas Līguma izpildei:
13.5.1.	no Pasūtītāja puses: būvniecības projektu vadītājs Dainis Mednis, tālr. +371 28302011, e-pasts dainis.mednis@aslimnica.lv
13.5.2.	no Izpildītāja puses: ……… ………….. 
13.6. Pušu kontaktpersonas ir atbildīgas par Līguma izpildes nodrošināšanu, tai skaitā par Pakalpojumu nodošanas – pieņemšanas aktu, progresa ziņojumu noformēšanu un iesniegšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
13.7. Līgums ir izstrādāts un parakstīts uz 15 (piecpadsmit) lapām ar 6 pielikumiem:
1. pielikums “Tehniskā specifikācija/darba uzdevums projektēšanas uzraudzībai būvuzraudzībai un ekspertīzei”;
2. pielikums “Finanšu piedāvājums”;
3.pielikums “Apakšuzņēmēju un speciālistu saraksts”;
4. pielikums “Ikmēneša nodošanas-pieņemšanas akta paraugforma”;
5. pielikums “Pakalpojumu nodošanas-pieņemšanas akta forma”;
6. pielikums “Vienošanās par finansējuma izlietojumu”.

14. Pušu rekvizīti un pārstāvju paraksti

	Pasūtītājs:

